als_Latn dik_Latn sag_Latn
Shqipëria fiton 4 vende në klasifikimin e përgjithshëm të FIFA-s, duke e mbyllur vitin kalendarin në vendin e 63-të, një pozicion komod krahasuar me rënien që pësoi formacioni kuqezi në përfundim të edicionit eliminator të Evropianit 2012. Rezultati 0-0 në miqësoren me Kamerunin e zhvilluar më 14 nëntor ka rritur koeficientin e Shqipërisë, që nga 496 ngjitet në 518 pikë. Renditja aktuale e kuqezinjve është më e mira e këtij viti dhe që u dedikohet rezultateve të mira të marra me trajnerin Xhani de Biazi në takimet miqësore por edhe në eliminatoret e botorit 2014. Vlen të përmendet fakti që në prill të këtij viti përfaqësuesja shqiptare shënoi rezultatin më të dobët në klasifikimin e përgjithshëm të FIFA-s, pikërisht vendin e 84. Në 10-shen më të mirë befason sërish Kolumbia, e cila nga vendi i 8 shkon të 5. Renditjen e përgjithshme vazhdon ka kryesojë Spanja e ndjekur nga Gjermania, më pas vjen Italia që fiton një pozicion, ndërsa Portugalia humbet 3 shkallë në tabelë. Anglia ruan pozicionin e 6, ndërsa 10-shja më e mirë mbyllet nga Holanda, Rusia dhe Kroacia. Një tjetër befasi e renditjes së FIFA-s është pozicioni në vendin e 18 të Brazilit, që ka humbur edhe 5 vende të tjera, edhe pse Seleçao është gjithmonë nj nga kandidatet kryesore për të fituar titullin kampion bote.
als_Latn